**Kapuvár Városi Önkormányzat Képviselő-testületének**

**9/2024. (V.30.) önkormányzati rendelete**

**Kapuvár Városi Önkormányzat 2023. évi költségvetésének zárszámadásáról**

Kapuvár Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés f.) pontjában meghatározott feladatkörében eljárva a következőket rendeli el:

**1. A rendelet hatálya**

**1. §**

A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre terjed ki.

**2. Az Önkormányzat és költségvetési szervei 2023. évi költségvetésének teljesítése**

**2. §**

(1) Az Önkormányzat 2023. évi költségvetésének teljesítését   
**7.302.067 e Ft bevétellel**   
**3.038.450 e Ft kiadással**   
**4.263.617 e Ft maradvánnyal**   
hagyja jóvá.

(2) Az önkormányzat mérlegszerűen bemutatott kiadásait, bevételeit előirányzat csoportonként, kiemelt előirányzatok és azon belül kötelező, önként vállalt és államigazgatási feladatok szerint, továbbá a finanszírozási célú műveletek bevételeit és kiadásait önkormányzati szinten az 1. melléklet*ben* foglaltaknak megfelelően fogadja el.

(3) A működési bevételek és kiadások, valamint a felhalmozási célú bevételek és kiadások mérlegét a 2. melléklet szerint fogadja el.

**3. §**

(1) Az önkormányzat, mint költségvetési szerv bevételeit a 3. melléklet, kiadásait a 4. melléklet szerint hagyja jóvá.

(2) A költségvetési szervek bevételi és kiadási előirányzatainak teljesítését az 5. melléklet szerint hagyja jóvá.

(3) Az Önkormányzat, valamint a polgármesteri hivatal és intézmények beruházási és felújítási kiadásainak feladatonkénti teljesítése a 6. melléklet szerint kerül elfogadásra.

(4) Az önkormányzat költségvetésében szereplő dologi kiadásait a 7. melléklet szerint hagyja jóvá.

(5) A Képviselő-testület az önkormányzat kiemelt szociális és gyermekjóléti ellátásainak teljesülését a 8. melléklet szerint hagyja jóvá.

(6) Az önkormányzat által államháztartáson kívülre, valamint belülre átadott pénzeszközeit működési és felhalmozási cél szerinti bontásban a 9. melléklet szerint hagyja jóvá.

**3. Költségvetési létszámkeret**

**4. §**

Az Önkormányzat és intézményei záró létszámkeretét a 11. melléklet szerint hagyja jóvá.

**4. Pénzmaradvány**

**5. §**

Az Önkormányzat 2023. évi gazdálkodása során keletkezett, - beszámoló szerinti - tárgyévi maradványát a 10. melléklet szerint hagyja jóvá.

**5. Egyéb rendelkezések**

**6. §**

(1) Az Önkormányzat 2023. december 31. állapot szerinti mérleg főösszegét 20.277.070 e Ft-ban határozza meg a 13. melléklet szerinti bontásban.

(2) Az Önkormányzat 2023. évi vagyonkimutatását a 14. melléklet szerint hagyja jóvá.

(3) Az Önkormányzat 2023. évi eredménykimutatását a 15. melléklet szerint fogadja el.

(4) Az Önkormányzat 2023. évben Európai Uniós támogatással megvalósuló programok, projektek bevételeit és kiadásait a 12. melléklet alapján elfogadja.

**7. §**

(1) A Képviselő – testület utasítja az Önkormányzat jegyzőjét, hogy a maradványt érintő fizetési kötelezettség teljesítését biztosítsa, illetve kísérje figyelemmel.

(2) A Képviselő-testület utasítja az Önkormányzat jegyzőjét, hogy a beszámoló elfogadásáról, a maradvány jóváhagyott összegéről az intézményeket a rendelet elfogadását követően haladéktalanul írásban értesítse.

**6. Záró rendelkezések**

**8. §**

Ez a rendelet 2024. május 31-én lép hatályba.

**Hámori György Borsodi Tamás**

**polgármester címzetes főjegyző**

### KIHIRDETÉSI ZÁRADÉK

A Rendelet kihirdetése a mai napon megtörtént.

Kapuvár, 2024. május 30.

**Borsodi Tamás**

**címzetes főjegyző**